## Uredba o odorama policijskih službenika Ministarstva unutarnjih poslova

### NN 42/2002 (23.4.2002.), Uredba o odorama policijskih službenika Ministarstva unutarnjih poslova

# VLADA REPUBLIKE HRVATSKE

877

Na temelju članka 129. stavka 1. podstavka 2. Zakona o policiji
(»Narodne novine«, broj 129/2000), Vlada Republike Hrvat­ske je na sjednici
održanoj 18. travnja 2002. godine donijela

## UREDBU

### o odorama policijskih sluŽbenika Ministarstva unutarnjih poslova

1. TEMELJNE ODREDBE

Članak 1.

Ovom Uredbom propisuje se odora policijskih službenika (u daljnjem
tekstu: policijska odora), zaduženje, zamjena i povrat policijske odore,
vrijeme i način nošenja policijske odore, nov­čana naknada te policijske
oznake.

2. VRSTE, IZGLED I KROJ POLICIJSKE ODORE

Članak 2.

Policijska odora je osnovna i dodatna.

2.1. OSNOVNA POLICIJSKA ODORA

Članak 3.

Dijelovi osnovne policijske odore su:

1. zimska i ljetna muška kapa/ženski šešir

2. beretka

3. jakna (muška/ženska)

4. zimske hlače (muške/ženske)

5. zimska suknja

6. ljetne hlače/suknja

7. kožna jakna

8. zimska košulja (muška/ženska)

9. ljetna košulja (muška/ženska)

10. kravata

11. pulover

12. niske cipele (muške/ženske)

13. visoke cipele (gležnjače crne boje)

14. ženske čizme

15. bijela zimska i ljetna košulja (muška/ženska)

16. svečana kravata

17. majica kratkih rukava

18. kišni ogrtač

19. komplet za nošenje oružja

20. potkapa

21. kožne rukavice

22. zimske i ljetne čarape (muške/ženske).

Pripadajući dijelovi osnovne policijske odore su službena značka,
obilježja zvanja, funkcionalne oznake zvanja i pištaljka.

Članak 4.

Zimska kapa osmerokutnog je oblika, izrađena od tkanine tamnoplave boje,
s blago povijenim tjemenom prišivenim na pasicu. Na pasicu je s vanjske strane
prišivena traka širine 32 mm sa stiliziranim pleterom bijele ili žute boje,
ovisno o zvanju policijskog službenika.

Podbradnjak je od skaja crne
boje, širine 14 mm, izrađen u dva dijela, podesiv po dužini. Pričvršćen je za
pasicu s dva gumba žute boje promjera 14 mm i s reljefno utisnutom oznakom
»RH«. Štitnik je izrađen od plastične mase, s gornje strane presvučen s
lakiranim politeksom, a s donje strane politeksom zelene boje, sve skupa je
prišiveno na pasicu sa znojnicom koja na prednjem dijelu s unutarnje strane ima
ušitu crnu pliš traku. Na prednjoj strani kape u sredini nalazi se policijska
metalna oznaka veličine 59 x 54 mm u obliku emajliranog pozlaćenog hrvatskog
grba koji štitom leži na pozlaćenom zrakastom polju, a sve skupa obavija
reljefno pozlaćena maslinova grančica.

Ljetna kapa izrađena je od
tanje tkanine tamnoplave boje i istog je oblika i kroja kao zimska kapa.

Šešir je tamno plave boje
klasičnog okruglog oblika s obodom. Stražnji dio oboda je visoko uzdignut. Na
prednjoj strani šešira u sredini nalazi se policijska metalna oznaka ispod koje
je prišivena traka sa stiliziranim pleterom žute ili bijele boje, ovisno o
zvanju policijske službenice.

Beretka je tamnoplave boje
klasičnog oblika, s uštikanim grbom RH.

Jakna je tamnoplave boje,
kopča se zatvaračem. Na prednjoj strani jakne u visini prsiju ušivena su dva
džepa s našivenim poklopcima koji se kopčaju gumbom žute boje. Na lijevoj
strani prsiju iznad džepa je ušitak s dva metalna prstena na koji se prikopčava
policijska značka. Na ramenima su prišiveni držači za naramenice s oznakama
zvanja koja se kopčaju gumbom žute boje. Naramenice s oznakom zvanja tamnoplave
su boje. Na oba su rukava našivene oznake »POLICIJA MUP, RH«. Leđa jakne po
sredini rezana su u dva dijela. Sa strane se nalazi nabor okrenut prema
orukavlju. Ispod nabora preko leđa našiven je polupojas. Ispod polupojasa s
lijeve i desne strane ušiveni su pritezači zaobljena ruba s rupicom koja se
može kopčati na jedno od dva usporedo ušivena gumba žute boje. Gumbi su žute
boje promjera 16 mm s reljefno utisnutom oznakom RH. Jakna je s unutarnje
strane podstavljena i ima jedan džep s obje strane. Naramenice s oznakom zvanja
koje se nose na jakni izrađene su od tkanine tamnoplave boje.

Zimske hlače izrađene su od
tkanine tamnoplave boje i uobičajenog kroja. S lijeve i desne strane imaju
jedan urezani džep. Otraga je džep s preklopom koji se kopča gumbom. Širina
nogavica na donjem kraju je od 22 do 26 cm bez manžeta. Na prednjem dijelu s
unutarnje strane nogavica pričvršćena je svilena podstava, a na krajevima
donjeg dijela nogavica rubovi su opšiveni štitnikom. Na hlačama oko pojasa
izrađen je potreban broj držača za remen, širokih 5 cm.

Zimska suknja izrađena je od
tkanine tamnoplave boje, klasičnog kroja, dužine do koljena. Kopča se gumbom i
zatvaračem sa stražnje strane.

Ljetne hlače izrađene su od
tanje tkanine tamnoplave su boje i istog su kroja kao i zimske hlače.

Ljetna suknja izrađena je od
tanje tkanine tamnoplave boje i istog je kroja kao i zimska.

Kožna jakna s uloškom crne je
boje podstavljena prirodnim krznom odgovarajuće boje. Od ramena do visine
grudiju i preko leđa ojačana je i ima uložak koji doseže do rukava i može se
skidati. Na oba rukava našiva se oznaka MUP-a. Na ramenicama su prišiveni držači
naramenica za zvanja koji se kopčaju gumbom žute boje promjera 16 mm s reljefno
utisnutom oznakom «RH». S desne strane nalazi se uzak džep sa zatvaračem za
nošenje gumene palice.

Zimska košulja je plavosive
boje na kopčanje s prednje strane, standardnog oblika i kroja. Na prednjoj
strani našivena su dva džepa s poklopcima na kopčanje gumbom. S donje strane
podlaktice prišiveno je pojačanje od iste tkanine.

Ljetna košulja je plavosive
boje i kopča se sa šest gumba. Na prednjoj strani u visini prsiju ušivena su
dva džepa s trokrakim poklopcima koji se kopčaju. Na lijevoj strani prsiju
iznad džepa je ušitak s dva metalna prstena na koji se prikopčava policijska
značka. Na ramenima su prišiveni držači za naramenice s oznakama zvanja koja se
kopčaju gumbom. Na oba rukava našiva se oznaka MUP-a, a na gumbima je reljefno
utisnuta oznaka RH.

Naramenice s oznakom zvanja
koje se nose na ljetnoj košulji tamnoplave su boje.

Kišni ogrtač je plavozelene
boje, ima pojas i kapuljaču, a kapuljača je izrađena tako da pokriva službenu
kapu. Kišni ogrtač ima četiri gumba u jednom redu. Ispod ovratnika s prednje i
zad­nje strane na dužini od 20 cm ojačan je izvana istim materijalom. Na leđima
ispod pojačanja i ispod pazuha ušivena je mrežasta tkanina. S lijeve i desne
strane urezan je jedan kosi džep normalne veličine, a u desnom džepu ostavljen
je prozor. Na zadnjem dijelu nalazi se prorez s preklopom. Kišni ogrtač s
unutarnje strane od ovratka do visine struka ima laganu podstavu. Na ramenima
su prišiveni držači naramenica za zvanja koja se kopčaju gumbom plavozelene
boje.

Kravata je tamnoplave boje,
standardne dužine i veže se elastičnom vrpcom.

Pulover je izrađen od pletiva
plave boje, na »V« izrez, dužine prilagođene za nošenje ispod policijske jakne.

Niske cipele crne su boje, na
vezanje, izrađene od prirodne hidrofobirane kože. Gornjište je s vanjske strane
prišiveno za đon.

Visoke cipele (gležnjače) su
crne boje s crnim đonom. Gornjište je tako izrađeno da je cipela u potpunosti zatvorena
(visina oko 19 cm). Jezik i kragna cipele podloženi su spužvom. Gornjište i đon
su AGO lijepljeni.

Ženske čizme klasičnog su
kroja s visokom sarom.

Bijela zimska košulja
klasičnog je kroja, s jednim džepom bez poklopca.

Bijela ljetna košulja istog
je kroja kao i ljetna košulja.

Svečana kravata policijskog
službenika u zvanju policajca i višeg policajca je tamnoplave boje na vezanje
sa stiliziranim znakom MUP-a bijele boje, dok je svečana kravata policijskih
službenika ostalih zvanja tamnoplave boje na vezanje sa stiliziranim znakom
MUP-a žute boje.

Majica kratkih rukava
sivo-plave je boje klasičnog oblika, prilagođena za nošenje ispod košulje
kratkog rukava. Izrađena je iz glatkog jednoležišnog pamučnog pletiva, obrub
vratnog izreza izrađen je iz dvostrano desnog pletiva ojačanog elastičnom niti
(lycra).

Kišni ogrtač je dužine do
koljena. Naramenice s oznakom zvanja koje se nose na kišnom ogrtaču izrađene su
od gumirane sintetičke tkanine.

Komplet za nošenje oružja
izrađen je od crne kože. Sastoji se od remena za hlače s kopčom na trn i
opasača s metalnom kopčom, s reljefno utisnutom oznakom »RH«, okruženom s hrvat­skim
tropletom. Na opasaču se nalazi otvorena futrola za pištolj, nosač za palicu,
futrola za pričuvni nabojnik i futrola za sredstva za vezivanje. Opasač je s
remenom za hlače spojen trima spojkama.

2.2. DODATNA POLICIJSKA ODORA

Članak 5.

Dodatnu policijsku odoru zadužuju i nose policijski službenici koji
obavljaju poslove:

- interventne policije

- specijalne policije

- granične policije

- pomorske i riječne policije

- prometne policije

- protueksplozijske zaštite

- vodiča službenih pasa

- kriminalističke policije

- Ureda za osiguranje.

2.2.1. DODATNA POLICIJSKA ODORA
INTERVENTNE POLICIJE

Članak 6.

Dijelovi dodatne policijske
odore interventne policije su:

1. beretka,

2. jakna,

3. hlače,

4. košulja kratkih i dugih
rukava,

5. pulover,

6. komplet za nošenje oružja,

7. plave čarape,

8. majica kratkih rukava,

9. kombinezon,

10. visoke cipele
(gležnjače),

11. jakna zimska s
kapuljačom,

12. pelerina,

13. majica dugih rukava
poludolčevita.

Uz dijelove dodatne
policijske odore iz stavka 1. ovoga članka, policijski službenici interventne
policije koji obavljaju poslove poslužitelja borbenih oklopnih vozila i vodenih
topova, uhićenja i osiguranja dokaza te vodiči pasa zadužuju i nose kombinezon.

Članak 7.

Beretka je plave boje,
klasičnog oblika, s uštikanim hrvat­skim grbom. Ispod grba uštikan je lovorov
vijenac zlatne boje.

Jakna je tamnoplave boje,
kopča se zatvaračem i pritiska­čima. Na prednjoj strani u visini prsiju dva su
našivena džepa s poklopcima na kopčanje pritiskačima, a u visini bokova dva
urezana džepa s poklopcima. Na ramenima su prišiveni držači za naramenice s
oznakama zvanja koji se kopčaju gumbom plave boje. Rukavi imaju nastavak po
dužini koji se kopča čičak trakom. Proširenje kod šake kopča se čičak trakom.
Na leđima, uz rameni ušitak nalaze se dva nabora. Jakna je s unutarnje strane
podstavljena i u struku ima ušiven tunel s trakom na stezanje. U rubu jakne po
dužini je tunel s vrpcom za stezanje.

Hlače su tamnoplave boje,
izrađene su od rips tkanine, klasičnog kroja, s kosim džepovima sa strane,
našivenim džepovima iznad koljena i poklopcem koji se skriveno kopča. U rubu
dužine hlača nalazi se uvučena vrpca za zatezanje. Oko struka nalazi se
potreban broj držača za hlačnjak, a iznad bokova u struku s obje strane nalaze
se zatezači s metalnim kopčama. Na stražnjoj strani nalaze se dva urezana
džepa, s poklopcima i skrivenim kopčanjem.

Košulja (kratkih i dugih
rukava) je izrađena od rips tkanine i tamnoplave je boje. Na prednjoj strani u
visini prsiju našivena su dva džepa s poklopcima koji se skriveno kopčaju.
Košulja se kopča skriveno plastičnim gumbima. Na leđima u visini struka nalaze
se dva zatezača s okastim rupicama i četiri gumba. Ovratnik je klasičnog kroja.

Pulover je pleteni,
tamnoplave boje s visokim ovratnikom, koji s prednje strane ima zatvarač dužine
20 cm. Na ramenima i laktovima je pojačanje tkaninom iste boje. Rub pulovera i
rukava završava renderom iste boje. Na oba rukava ušivene su oznake »POLICIJA
MUP RH«, a s prednje lijeve strane, u visini prsa, prišivena je čičak traka za
oznaku radnog mjesta policijskog službenika.

Komplet za nošenje oružja sastoji se od opasača i hlačnjaka koji su crne
boje izrađeni od gurtne, s crnim kopčama na kojima su stilizirana slova »RH«
okružena s tropletom u boji kopče. Opasač i remen imaju odgovarajući broj
rupica ojačanih metalnim prstenima za zatezanje. Na opasaču se nalazi futrola
za pištolj, nosač za palicu, futrola za pričuvni nabojnik i futrola za sredstva
za vezivanje.

Majica kratkih rukava tamnoplave je boje klasičnog oblika, prilagođena
za nošenje ispod košulje kratkog rukava.

Kombinezon je tamnoplave boje uobičajene izvedbe. Na oba rukava u visini
ramena našivene su oznake »POLICIJA RH MUP«.

Za visoke cipele (gležnjače) iz članka 6. stavka 1. točke 10., važi
odredba članka 4. stavka 18. ove Uredbe.

Zimska jakna s kapuljačom je plave boje, kopča se zatvaračem i
pritiskačima. Na prednjoj strani u visini bokova su ušiveni džepovi. Ovratnika
nema, a kapuljača je fiksno našivena. Na rukave je našiven render. Jakna je
podstavljena prošivenom podstavom plave boje. U rubu kapuljače i donjem rubu
jakne nalaze se tuneli s trakama za zatezanje.

Pelerina je plave boje s kapuljačom od gumirane tkanine (šivano
lijepljena). S obje strane kopča se pritiskačima. U vanjskom rubu kapuljače je
tunel s trakom za zatezanje.

Majica dugih rukava poludolčevita plave je boje, izrađena od pamučnog
pletiva s obrubom vratnog izreza u obliku polu­dolčevite.

2.2.2. DODATNA POLICIJSKA ODORA SPECIJALNE POLICIJE

Članak 8.

Dijelovi dodatne policijske
odore specijalne policije su:

1. beretka

2. jakna

3. zimska jakna s kapuljačom

4. hlače (ljetne i zimske)

5. pulover

6. pelerina

7. košulja dugih rukava

8. košulja dugih rukava za
nošenje preko hlača

9. komplet za nošenje oružja

10. visoke cipele (gležnjače)

11. majica kratkih

12. majica dugih rukava
poludolčevita

13. čarape (ljetne i zimske).

Uz dijelove dodatne
policijske odore iz stavka 1. ovoga članka, policijski službenici zrakoplovne
jedinice zadužuju i nose kombinezon.

Uz dijelove dodatne
policijske odore iz stavka 1. ovoga članka, policijski službenici koji određene
policijske poslove obavljaju u posebnim uvjetima zadužuju i nose:

1. crni kombinezon

2. crnu potkapu (ljetnu i
zimsku)

3. crne kožne rukavice
(ojačane)

4. bijele navlake (za zimske
uvjete).

Članak 9.

Beretka je zelene boje,
klasičnog oblika, s uštikanim hrvat­skim grbom.

Jakna je zelene boje, kopča
se zatvaračem i pritiskačima. Na prednjoj strani u visini prsiju dva su
našivena džepa s poklopcima na kopčanje pritiskačima, a u visini bokova dva
urezana džepa s poklopcima. Na ramenima su prišiveni držači za naramenice s
oznakama zvanja koji se kopčaju gumbom zelene boje. Rukavi imaju nastavak po
dužini koji se kopča čičak trakom. Proširenje kod šake kopča se čičak trakom.
Na leđima, uz rameni ušitak nalaze se dva nabora. Jakna je s unutarnje strane
podstavljena i u struku ima ušiven tunel s trakom na stezanje. U rubu jakne po
dužini je tunel s vrpcom za stezanje.

Zimska jakna s kapuljačom je
zelene boje, kopča se zatva­račem i pritiskačima. Na prednjoj strani u visini
bokova su ušiveni džepovi. Ovratnika nema, a kapuljača je fiksno našivena. Na
rukave je našiven render. Jakna je podstavljena prošivenom podstavom zelene
boje. U rubu kapuljače i donjem rubu jakne nalaze se tuneli s trakama za
zatezanje.

Ljetne hlače su zelene boje,
izrađene su od rips tkanine, klasičnog kroja, s kosim džepovima sa strane,
našivenim džepovima iznad koljena i poklopcem koji se skriveno kopča. U rubu
dužine hlača nalazi se uvučena vrpca za zatezanje. Oko struka nalazi se
potreban broj držača za hlačnjak, a iznad bokova u struku s obje strane nalaze
se zatezači s metalnim kopčama. Na stražnjoj strani nalaze se dva urezana
džepa, s poklopcima i skrivenim kopčanjem.

Zimske hlače po boji i kroju
odgovaraju ljetnim hlačama, osim što s unutarnje strane čitavom površinom
sadrže i prošivenu termo podstavu.

Pulover je pleteni, zelene
boje s visokim ovratnikom, koji s prednje strane ima zatvarač dužine 20 cm. Na
ramenima i laktovima je pojačanje tkaninom iste boje. Rub pulovera i rukava
završava renderom iste boje.

Pelerina je zelene boje s
kapuljačom od gumirane tkanine (šivano lijepljena). S obje strane kopča se
pritiskačima. U vanjskom rubu kapuljače je tunel s trakom za zatezanje.

Košulja dugih rukava izrađena
je od rips tkanine i zelene je boje. Na prednjoj strani u visini prsiju
našivena su dva džepa s poklopcima koji se skriveno kopčaju. Košulja se kopča
skriveno plastičnim gumbima. Na leđima u visini struka nalaze se dva zatezača s
okastim rupicama i četiri gumba. Ovratnik je klasičnog kroja.

Košulja dugih rukava za
nošenje preko hlača izrađena je od rips tkanine zelene boje. Na prednjoj strani
u visini prsiju našivena su dva džepa s poklopcima koji se skriveno kopčaju. Na
prednjoj strani u visini bokova našivena su dva džepa s poklopcima koji se
skriveno kopčaju. Košulja se kopča skriveno plastič­nim gumbima. Na leđima u
visini struka nalaze se dva zatezača s okastim rupicama i četiri gumba.
Ovratnik je klasičnog kroja.

Komplet za nošenje oružja
sastoji se od opasača koji je crne boje, izrađen od kordure, s mogućnošću
reguliranja dužine. Kopča je crne boje s dodatnim osiguranjem protiv otkapčanja.
Na opasaču se nalazi otvorena futrola za pištolj sa sigurnosnom kopčom,
univerzalna koja je prilagodljiva za nošenje na pojasu i bedru, nosač za
palicu, futrola za pričuvni nabojnik i futrola za sredstva za vezivanje.

Visoke cipele (gležnjače) su crne boje s crnim đonom. Gornjište je
izrađeno na način da je cipela u potpunosti zatvorena (visina oko 19 cm). Jezik
i kragna cipele podloženi su spužvom. Gornjište i đon su AGO lijepljeni.

Majica kratkih rukava zelene je boje klasičnog oblika. Izrađena je iz glatkog
jednoležišnog pamučnog pletiva, obrub vratnog izreza izrađen je iz dvostrano
desnog pletiva ojačanog elastičnom niti (lycra).

Majica dugih rukava poludolčevita zelene je boje, izrađena od pamučnog
pletiva s obrubom vratnog izreza u obliku poludolčevite.

Čarape (ljetne, zimske) su zelene boje.

Kombinezon je zelene boje uobičajene izvedbe. Na oba rukava u visini
ramena našivene su oznake pripadnosti specijalnoj policiji.

2.2.3. DODATNA POLICIJSKA ODORA GRANIČNE POLICIJE

Članak 10.

Policijski službenici granične policije, koji obavljaju poslove zašite i
nadzora državne granice, zadužuju i nose dijelove dodatne policijske odore iz
članka 6. ove Uredbe.

Kada policijski službenici granične policije obavljaju službu na motoru,
zadužuju i nose dijelove dodatne odore propisane člankom 13. stavkom 2. ove
Uredbe.

2.2.4. DODATNA POLICIJSKA ODORA POMORSKE
I RIJEČNE POLICIJE

if !supportEmptyParas endif

Članak 11.

Dijelovi dodatne policijske odore pomorske i riječne policije jesu:

1. kapa sa šiltom

2. jakna

3. hlače

4. kratke hlače

5. majica kratkih i dugih rukava

6. pulover

7. cipele

8. pododijelo

9. kombinezon

10. kišni komplet (jakna i
hlače).

Članak 12.

Kapa sa šiltom izrađena je od
tkanine plave boje, uobi­čajenog kroja. Na prednjoj strani kape strojno je
izvezen grb RH.

Jakna je tamnoplave boje,
kopča se zatvaračem i kopčama. Na prednjoj strani jakne, u visini prsiju
ušivena su dva mala džepa s našivenim poklopcem koji se zatvaraju zatvaračem.
Isto tako, na prednjoj strani jakne, u visini kukova ušivena su dva velika džepa
s našivenim poklopcem koji se zatvaraju zatva­račem. Na lijevom i desnom rukavu
do visine lakta nalaze se po dva manja džepa koji se zatvaraju zatvaračem. Na
ramenima su prišiveni držači za naramenice s oznakama zvanja koje se kopčaju
dugmetom žute boje. Naramenice s oznakom zvanja tamnoplave su boje. Na oba
rukava našivene su oznake »POLICIJA MUP RH«. Na prednjoj desnoj strani, u
visini prsiju, ušivena je oznaka pomorske policije.

Hlače su tamnoplave boje i
športskog su kroja. S lijeve i desne strane imaju jedan urezani džep. Otraga su
dva džepa s preklopnikom koji se kopčaju držećom kopčom. Na nogavicama s
vanjske strane, u visini koljena, nalaze se dva džepa s preklopnikom koji se
kopčaju zatvaračem.

Kratke hlače su tamnoplave
boje klasičnog kroja.

Majica kratkih rukava je
pamučna, svjetloplave boje, s ovratnikom. Na leđima je strojno izvezen natpis
»POLICIJA«.

Majica dugih rukava je
pamučna, tamnoplave boje, s ovratnikom. Na leđima je strojno izvezen natpis
»POLICIJA«.

Pulover je pleteni,
tamnoplave boje s visokim ovratnikom, koji s prednje strane ima zatvarač dužine
20 cm. Na ramenima i laktovima je pojačanje od tkanine iste boje. Rub pulovera
i rukava završava renderom iste boje. Na oba rukava našivene su oznake
»POLICIJA MUP RH«. Na prednjoj desnoj strani u visini prsiju ušivena je oznaka
pomorske policije.

Cipele su od plave kože, sa
đonom bijele boje.

Pododijelo je izrađeno od
prošivene tkanine i sastoji se od bluze i hlača.

Za kombinezon iz članka 11.
točka 9. važi odredba članka 7. stavka 8. ove Uredbe.

Kišni komplet je tamnoplave
boje, izrađen od plastificiranog platna. Sastoji se od jakne s kapuljačom i
hlača. Na prednjem dijelu jakne, s desne strane, u visini prsiju nalazi se
utisnut znak pomorske policije, žute boje. Na rukavima u visini ramena nalazi
se utisnuta oznaka »POLICIJA MUP RH«. Jakna se kopča zatvaračem i kopčama. Na
leđima se nalazi natpis »POLICIJA« ispisan bijelim slovima. Jakna se veže
vezicama. S prednje strane, u visini kukova, nalaze se dva džepa s poklopcima
bez zatvarača. Na rukavima i kragni ima reflektirajuće trake bijele boje. Kišne
hlače su tamnoplave boje, uobičajenog kroja bez džepova, s tregerima.

2.2.5. DODATNA POLICIJSKA ODORA PROMETNE POLICIJE

Članak 13.

Dijelovi dodatne policijske odore prometne policije jesu:

1. navlaka za kapu

2. bijelo narukavlje

3. reflektirajuće narukavlje

4. bijele rukavice

5. reflektirajući prsluk.

Dijelovi dodatne policijske
odore policijskih službenika prometne policije koji službu obavljaju na motoru
jesu:

1. zimsko motorističko
odijelo

2. ljetno motorističko
odijelo

3. motoristička kaciga

4. motorističke čizme

5. motorističke rukavice

6. motoristički kišni komplet

7. motoristička majica

8. motoristička dolčevita.

Dio dodatne policijske odore policijskih službenika koji obav­ljaju očevide
cestovnih prometnih nezgoda je i kombinezon čiji izgled je propisan u članku 7.
stavku 8. ove Uredbe.

Članak 14.

Navlaka za kapu bijele je
boje, izrađena od lagane tkanine oblika koji je prilagođen za navlačenje na
službenu kapu.

Bijelo narukavlje izrađeno je
od lagane tkanine oblikom prilagođeno za navlačenje na oba rukava odore.

Reflektirajuće narukavlje
izrađeno je od lagane tkanine na koju su po dužini prišivene trake od
reflektirajućeg materijala, oblikom prilagođenim za navlačenje na oba rukava
odore.

Bijele rukavice izrađene su
od laganog materijala klasičnog kroja sa prstima.

Reflektirajući prsluk izrađen
je od laganog materijala jarke boje s našivenim reflektirajućim trakama druge
boje i reflekti­rajućim natpisom »POLICIJA« na leđima. Krojem je prilagođen za
nošenje na osnovnu policijsku odoru.

Zimsko motorističko odijelo
izrađeno je od crne kože, kla­sičnog kroja motorističkog kombinezona s
pojačanjima na laktovima, koljenima i ramenima. Sastavljeno je od jakne i
hlača, koji se međusobno u visini kukova povezuju zatvaračem i čičkom. Na oba
rukava jakne u visini ramena prišivene su oznake »POLICIJA MUP RH«, a čitavom
dužinom prišivena je reflektirajuća traka bijele boje. Na leđima je prišiven
natpis »POLICIJA« izrađen od reflektirajuće trake bijele boje. Na obje nogavice
s vanjske strane čitavom dužinom prišivena je reflektirajuća traka bijele boje.

Ljetno motorističko odijelo
izrađeno je od tkanine plave boje klasičnog kroja motorističkog kombinezona. Na
oba rukava kombinezona u visini ramena prišivene su oznake »POLICIJA MUP RH«, a
čitavom dužinom prišivena je reflektirajuća traka bijele boje. Na leđima je
prišiven natpis »POLICIJA« izrađen od reflektirajuće trake bijele boje. Na obje
nogavice s vanjske strane čitavom dužinom prišivena je reflektirajuća traka
bijele boje.

Motoristička kaciga je
klasična integralna kaciga bijele boje, s vizirom.

Motorističke čizme izrađene
su od crne kože, s povišenim sarom. Kopčaju se zatvaračem.

Motorističke rukavice
izrađene su od crne kože, klasičnog oblika s prstima i našivenim bijelim
produžetkom do visine pola podlaktice.

Motoristički kišni komplet
sastoji se od jakne i hlača tamnoplave boje. Izrađen je od gumirane nepromočive
tkanine i prila­gođen za nošenje na zimsko i ljetno motorističko odijelo. Na leđima
je prišiven reflektirajući natpis »POLICIJA«.

Motoristička majica kratkih
rukava tamnoplave je boje kla­sičnog kroja.

Motoristička dolčevita dugih
rukava tamnoplave je boje kla­sičnog kroja.

2.2.6. DODATNA POLICIJSKA ODORA ZA OBAVLJANJE POSLOVA PROTUEKSPLOZIJSKE
ZAŠTITE

Članak 15.

Dijelovi dodatne policijske odore za obavljanje poslova
protueksplozijske zaštite jesu:

1. kombinezon

2. kapa sa šiltom

3. jakna

4. kišni komplet.

Članak 16.

Za kombinezon iz članka 15. točka 1. važi odredba članka 7. stavka 8.
ove Uredbe.

Kapa sa šiltom osmerokutnog je oblika, izrađena od tamnoplave pamučne
tkanine. Šilt kapa i dio pasice izrađen je od posebnog filca i presvučen
tamnoplavom pamučnom tkaninom. Na prednjem dijelu kape uštikan je grb Republike
Hrvatske. Na stražnjem dijelu kape nalazi se elastična vrpca tamnoplave boje,
širine 30 mm, koja služi podešavanju veličine kape. Na svakoj strani kape
smještena su dva metalna prstena za prozračivanje.

Jakna je tamnoplave boje, kopča se zatvaračem i pritis­kačima. Na prednjoj
strani u visini prsiju dva su našivena džepa s poklopcima na kopčanje
pritiskačima, a u visini bokova dva urezana džepa s poklopcima. Na ramenima su
prišiveni držači za naramenice s oznakama zvanja koji se kopčaju gumbom plave
boje. Rukavi imaju nastavak po dužini koji se kopča čičak trakom. Proširenje
kod šake kopča se čičak trakom. Na leđima, uz rameni ušitak nalaze se dva
nabora. Jakna je s unutarnje strane podstavljena i u struku ima ušiven tunel s
trakom na stezanje. U rubu jakne po dužini je tunel s vrpcom za stezanje.

Kišni komplet sastoji se od jakne i hlača tamnoplave boje. Izrađen je od
gumirane nepromočive tkanine i prilagođen je za nošenje na zimsku i ljetnu
odoru.

2.2.7. DODATNA POLICIJSKA ODORA ZA VODIČE SLUŽBENIH PASA

Članak 17.

Dijelovi dodatne policijske
odore za vodiče službenih pasa jesu:

1. pododijelo

2. kombinezon

3. terenske čizme.

Članak 18.

Pododijelo je izrađeno od
prošivene tkanine i sastoji se od gornjeg i donjeg dijela. Na prednjici gornjeg
dijela je jedan opšiveni džep, a zakopčava se zatvaračem. Na ovratnik i rukave
ušiven je render. Na produljenom dijelu leđa našiven je čičak traka za
kopčanje. Na bočnom šavu gornjeg dijela našivena je guma. Donji dio je bez
džepova i s donje strane završava renderom, dok je gornji dio i prednji otvor
opšiven trakom. Prednji otvor kopča se čičak trakom, a u struku je ušivena
guma.

Za kombinezon iz članka 17.
točka 2. važi odredba članka 7. stavak 8. ove Uredbe.

Terenske čizme imaju visoku
saru, crne su boje, izrađene od prirodne hidrofobirane kože, s gumenim đonom.
Sare su visine 21 cm, podložene su spužvom. Jezik je ugrađen u cipelu i
zatvorenog je tipa. Podstava je od goveđeg krom cjepanika. Gornjište je dva
puta prišiveno za tabanicu, a đon je lijepljen.

2.2.8. DODATNA POLICIJSKA ODORA KRIMINALISTIČKE POLICIJE

Članak 19.

Dijelovi dodatne policijske odore kriminalističke policije jesu:

1. kapa sa šiltom

2. kombinezon

3. prsluk

4. komplet za nošenje oružja

5. pododijelo

6. kišni komplet (jakna i hlače)

7. terenske čizme

8. gumene čizme

9. ribarske čizme.

Policijski službenici kriminalističke policije zadužuju i nose komplet
za nošenje oružja.

Policijski službenici kriminalističke policije, koji obavljaju poslove
kriminalističke tehnike i policijski službenik koji obavlja očevid, zadužuje i
nosi dijelove dodatne policijske odore iz stavka 1. ovoga članka. Ostali
policijski službenici kriminalističke policije dijelove dodatne policijske
odore iz stavka 1. ovoga članka zadužuju i nose samo po nalogu nadležnog
nadređenog službenika.

Članak 20.

Za kapu sa šiltom iz članka 19. stavak 1. točka 1. vrijedi odredba
članka 16. stavka 2. ove Uredbe.

Prsluk je tamnoplave boje i kopča se zatvaračem. Na leđima je bijelim
slovima otisnut natpis »POLICIJA«. Na prednjici na spoju lijeve i desne strane
i na donjem dijelu prsluka našivena je reflektirajuća traka bijele boje.

Komplet za nošenje oružja omogućava skriveno nošenje oružja.

Za kombinezon iz članka 19. stavak 1. točka 2. važi odredba članka 7.
stavka 8. ove Uredbe.

Za pododijelo iz članka 19. stavak 1. točka 5. važi odredba članka 18.
stavak 1. ove Uredbe.

Kišni komplet sastoji se od jakne i hlača tamnoplave boje. Izrađen je od
gumirane nepromočive tkanine i prilagođen je za nošenje na zimskom i ljetnom
kombinezonu. Na leđima prišiven reflektirajući natpis »POLICIJA«.

2.2.9. DODATNA POLICIJSKA ODORA UREDA ZA OSIGURANJE

Članak 21.

Dijelovi dodatne policijske
odore Ureda za osiguranje jesu:

1. kapa sa šiltom

2. beretka

3. jakna

4. hlače (ljetne i zimske)

5. košulja kratkih i dugih
rukava

6. zimska jakna s kapuljačom

7. pulover

8. majica kratkih i dugih
rukava

9. majica kratkih rukava
(polo)

10. plave čarape

11. kombinezon

12. kišni komplet

13. visoke cipele
(gležnjače).

Članak 22.

Za kapu sa šiltom iz članka
21. točka 1. važi odredba članka 12. stavka 1. ove Uredbe.

Za beretku iz članka 21.
točka 2. važi odredba članka 7. stav­ka 1. ove Uredbe.

Jakna je tamnoplave boje,
kopča se zatvaračem i pritis­kačima. Na prednjoj strani u visini prsiju dva su
našivena džepa s poklopcima na kopčanje pritiskačima. Iznad lijevog džepa
našiven je natpis »Policija«, izrađen žutim slovima na svijetloplavoj podlozi.
U visini bokova dva su urezana džepa s poklopcima. Na ramenima su prišiveni
držači za naramenice s oznakama zvanja koji se kopčaju gumbom plave boje.
Rukavi imaju nastavak po dužini koji se kopča čičak trakom. Proširenje kod šake
kopča se čičak trakom. Na oba rukava našiven je znak MUP-a s natpisom
»Policija«. Na leđima, uz rameni ušitak nalaze se dva nabora. Jakna je s
unutarnje strane podstavljena i u struku ima ušiven tunel s trakom na stezanje.
U rubu jakne po dužini je tunel s vrpcom za stezanje.

Ljetne hlače su tamnoplave
boje, izrađene su od rips tkanine, klasičnog kroja, s kosim džepovima sa
strane, našivenim džepovima iznad koljena i poklopcem koji se skriveno kopča. U
rubu dužine hlača nalazi se uvučena vrpca za zatezanje. Oko struka nalazi se
potreban broj držača za hlačnjak, a iznad bokova u struku s obje strane nalaze
se zatezači s metalnim kopčama. Na stražnjoj strani nalaze se dva urezana
džepa, s poklopcima i skrivenim kopčanjem.

Zimske hlače po boji i kroju
odgovaraju ljetnim hlačama, osim što s unutarnje strane čitavom površinom
sadrže i prošivenu termo podstavu.

Košulja kratkih i dugih rukava
izrađena je od rips tkanine i tamnoplave je boje. Na prednjoj strani u visini
prsiju našivena su dva džepa s poklopcima koji se skriveno kopčaju. Iznad
lijevog džepa našiven je žutim slovima izrađen natpis »Policija«, a na ramenima
su prošiveni držači za naramenice s oznakama zvanja, koji se kopčaju gumbom
tamnoplave boje. Košulja se kopča skriveno plastičnim gumbima. Na leđima u
visini struka nalaze se dva zatezača s okastim rupicama i četiri gumba.
Ovratnik je klasičnog kroja. Na košulji kratkih rukava na oba rukava našiven je
znak »MUP-a« sa natpisom »Policija«.

Zimska jakna s kapuljačom je
tamnoplave boje, kopča se zatvaračem i pritiskačima. Na prednjoj strani u
visini bokova su ušiveni džepovi. Ovratnika nema, a kapuljača je fiksno
našivena. Na ramenima su prišiveni držači za naramenice s oznakama zvanja koji
se kopčaju gumbom tamnoplave boje. Na rukave je našiven render. Jakna je
podstavljena prošivenom podstavom tamnoplave boje. U rubu kapuljače i donjem
rubu jakne nalaze se tuneli s trakama za zatezanje. Iznad lijevog džepa našiven
je nat­pis »POLICIJA«, izrađen žutim slovima na svijetloplavoj podlozi. Na oba
rukava našiven je znak MUP-a s natpisom »POLICIJA«.

Za pulover iz članka 21.
točka 7. važi odredba članka 7. stav­ka 5. ove Uredbe.

Majica kratkih rukava
tamnoplave je boje klasičnog oblika. Izrađena je iz glatkog jednoležišnog
pamučnog pletiva, obrub vratnog izreza izrađen je iz dvostrano desnog pletiva
ojačanog elastičnom niti (lycra). S prednje lijeve strane i na sredini leđa
ispisan je žutim slovima natpis »Policija«.

Majica kratkih rukava (polo) je tamnoplave boje, izrađena od pamučnog
pletiva. S prednje lijeve strane i na sredini leđa ispisan je žutim slovima
natpis »Policija«. Na oba rukava našiven je znak MUP-a s natpisom »POLICIJA«.

Kombinezon je tamnoplave boje uobičajene izvedbe. Na oba rukava u visini
ramena našivene su oznake »POLICIJA RH MUP«, a po sredini leđa te na prednjoj
lijevoj strani iznad džepa, u visini prsiju, ispisan je žutim slovima natpis
»POLICIJA«.

Kišni komplet sastoji se od jakne i hlača tamnoplave boje. Izrađen je od
gumirane nepromočive tkanine, prilagođen za nošenje na policijsku odoru. Na
leđima je prišiven natpis »Policija«, žutim slovima od reflektirajućeg
materijala.

Za visoke cipele (gležnjače) iz članka 21. točka 13. važi odredba članka
4. stavka 18. ove Uredbe.

3. ZADUŽENJE I ZAMJENA OSNOVNE I DODATNE POLICIJSKE ODORE TE POVRAT
DODATNE POLICIJSKE ODORE

Članak 23.

Osoba koja se prima u službu za obavljanje poslova policijskog
službenika, ili se raspoređuje na radno mjesto policijskog službenika, zadužuje
osnovnu policijsku odoru (u daljnjem tekstu: prvo zaduženje).

Iznimno od stavka 1. ovoga članka, osnovnu policijsku odoru u pravilu ne
zadužuje policijski službenik interventne i specijalne policije te osoba koja
će poslove policijskog službenika obavljati isključivo u civilnoj odjeći.

Na temelju naloga ministra unutarnjih poslova policijski službenik iz
stavka 2. ovoga članka može zadužiti osnovnu policijsku odoru.

Osoba koja se raspoređuje na
radno mjesto policijskog službenika za obavljanje policijskih poslova iz članka
5. ove Ured­be, zadužuje dodatnu policijsku odoru.

Članak 24.

Dijelovi osnovne i dodatne
odore, oštećeni ili uništeni u obav­ljanju službe ili povodom obavljanja
službe, zamijenit će se bez naknade, na temelju pisanog zahtjeva nadležnog
nadređenog službenika.

Članak 25.

Dijelovi dodatne policijske
odore zamjenjuju se nakon dotrajalosti, na temelju zahtjeva nadležnog
nadređenog službenika, koji utvrđuje dotrajalost.

Policijski službenik dužan je
prilikom zamjene vratiti dotrajali dio dodatne policijske odore.

Članak 26.

Osoba koja izgubi svojstvo
policijskog službenika dužna je vratiti sve dijelove dodatne policijske odore s
policijskim oznakama.

4. VRIJEME I NAČIN NOŠENJA POLICIJSKE ODORE

Članak 27.

Ravnatelj policije za policijske službenike Ministarstva unutarnjih
poslova u sjedištu, a načelnik policijske uprave za policijske službenike
policijske uprave, ovisno o godišnjem dobu i vremenskim uvjetima, određuje
razdoblje nošenja zimske i ljetne policijske odore.

Članak 28.

Policijski službenici nose na
dane državnih praznika i blag­dana, u svečanim prigodama, kao i po nalogu
ravnatelja policije ili osobe koju on ovlasti, osnovnu policijsku odoru s
bijelom košuljom (dugih ili kratkih rukava) i svečanom kravatom.

Policijski službenici
specijalne policije, interventne policije i policijski službenici Ureda za
osiguranje u svečanim prigodama nose beretku.

Članak 29.

Policijski službenici dužni su
policijsku odoru održavati i nositi je u čistom i urednom stanju.

Službena značka nosi se na
lijevoj strani iznad džepa policijske jakne i kožne jakne u zimskom razdoblju,
odnosno iznad džepa na lijevoj strani košulje u ljetnom razdoblju.

Članak 30.

Policijski službenik ne smije
izvan službe nositi policijsku odoru ili dijelove policijske odore s
policijskim oznakama:

- kao sudionik mirnog
okupljanja i javnog prosvjeda,

- za vrijeme udaljenja od
dužnosti,

- za vrijeme korištenja
godišnjeg odmora ili bolovanja.

Članak 31.

Osoba koja nema svojstvo
policijskog službenika ne smije nositi policijsku odoru ili dijelove policijske
odore s policijskim oznakama.

5.  VISINA I NAČIN UTVRĐIVANJA
NOVČANE NAKNADE ZA NABAVKU ODORE I CIVILNIH ODIJELA POLICIJSKIH SLUŽBENIKA

                              Članak 32.

Policijski službenik, nakon
isteka dvije godine od dana prvog zaduženja osnovne policijske odore, stječe
pravo na mjesečnu novčanu naknadu radi nabave dijelova osnovne policijske odore
koji su dotrajali, oštećeni ili uništeni.

Policijski službenik koji ne
zadužuje osnovnu policijsku odoru, s danom prijama u radni odnos stječe pravo
na mjesečnu novčanu naknadu radi nabave civilnog odjela.

Policijski službenik koji
obavlja policijske poslove iz članka 5. ove Uredbe, osim policijskog službenika
kriminalističke policije i Ureda za osiguranja, ima pravo na 50% iznosa
mjesečne naknade iz stavka 1. ovoga članka.

Policijski službenici Ureda
za osiguranja, umjesto novčane naknade iz stavka 3. ovoga članka, imaju pravo
na dva civilna odijela godišnje.

Iznos mjesečne novčane
naknade iz stavka 1. i 2. ovoga članka utvrđuje se tako da se novčana
vrijednost svih dijelova osnovne policijske odore podijeli s brojem mjeseci u
razdoblju u kojem se obnavlja osnovna policijska odora (48 mjeseci).

Ministar unutarnjih poslova
propisuje visinu novčane naknade iz stavka 1. i 2. ovoga članka.

Članak 33.

Pravo na novčanu naknadu iz članka 32. stavka 1. i 2. ove Uredbe ne
pripada policijskom službeniku za vrijeme:

- provedeno na bolovanju,

- udaljenja od dužnosti.

Članak 34.

Novčana naknada iz članka 32. stavka 1. i 2. ove Uredbe ne isplaćuje se,
već se njen iznos evidentira u osobnom financijskom kartonu policijskog
službenika.

Policijski službenik, sukladno evidentiranom iznosu novčane naknade iz
stavka 1. ovoga članka, nabavlja potrebne dijelove osnovne policijske odore u
središnjem skladištu Ministarstva unutarnjih poslova, na način propisan
naputkom ministra unutarnjih poslova.

Policijski službenik koji poslove obavlja u civilnom odijelu, sukladno
evidentiranom iznosu novčane naknade iz stavka 1. ovoga članka, nabavlja
civilno odijelo na način propisan naputkom ministra unutarnjih poslova.

Osobi kojoj prestane svojstvo policijskog službenika ispla­ću­je se
neutrošeni iznos novčane naknade iz stavka 1. ovoga članka.

6. POLICIJSKE OZNAKE

Članak 35.

Policijski službenici na odori nose osnovnu oznaku pripadnosti policiji
– »POLICIJA MUP RH« .

Osnovna oznaka iz stavka 1. ovoga članka izrađena je koncem na
svijetloplavoj podlozi u obliku štita. Gornja osnovica štita i stranica je 9 cm
i opšivene su žutim obrubom širine 3 mm. Na gornjem dijelu u polukrugu izvezen
je naziv »Policija« bijelim koncem. U sredini je izvezena žutim koncem oznaka
»RH«, a ispod toga u sredini bijele izvezene trake je oznaka »MUP« izvezena
crnim koncem. Oznake »RH« i »MUP« nalaze se u žutom krugu koji simbolizira
hrvatski pleter.

Članak 36.

Uz osnovnu oznaku iz članka 35. ove Uredbe, policijski službenici
granične policije, pomorske i riječne policije, specijalne policije,
interventne policije i Ureda za osiguranja nose posebne oznake.

Članak 37.

Posebna oznaka granične policije je metalna značka na kojoj je
stilizirana hrvatska državna zastava s grbom RH.

Članak 38.

Posebna oznaka pomorske i riječne policije je plava metalna značka sa
stiliziranim žutim sidrom na sredini.

Članak 39.

Posebne oznake specijalne policije su:

- oznaka »MUP RH«,

- oznaka »MAČ I MUNJA«

- oznaka »Specijalna policija«.

if !supportEmptyParas endif

Oznaka »MUP RH« okruglog je oblika, promjera 7 cm. Izrađena je koncem,
na maslinastozelenoj podlozi. Opšivena je crnim koncem, širine 3 mm. Na gornjem
dijelu u polukrugu izvezen je naziv »POLICIJA« bijelim koncem. U sredini je
izvezen žutim koncem simbol Republike Hrvatske »RH«, a ispod toga u sredini
izvezene bijele trake nalazi se oznaka »MUP«, izvezena crnim koncem. Oba
simbola, »RH« i »MUP« nalaze se u žutom krugu koji simbolizira hrvatski pleter.

Oznaka »MAČ i MUNJA«,
izrađena je koncem, na maslinastozelenoj podlozi. Oblika je amfore, visine 10
cm. Opšivena je crnim koncem širine 3 mm. Na sredini oznake izvezen je zlatnim
koncem MAČ, oštrica kojega je okrenuta prema gore i prekrižena s dvije strijele
MUNJE.

Oznaka »Specijalna policija«
pravokutnog je oblika, dimenzija 13 x 2,5 cm. Na zelenoj podlozi obrubljenoj
crnim rubom, žutim koncem uštikan je naziv »SPECIJALNA POLICIJA«.

Uz posebne oznake iz stavka
1. ovoga članka, pripadnici Zrakoplovne jedinice specijalne policije nose
zrakoplovni znak (stilizirani hrvatski grb između dva žutim koncem uštikana
krila).

Oznaka »MUP RH« nalazi se na
lijevom, a oznaka »MAČ i MUNJA« na desnom rukavu jakne i košulje pripadnika
specijalne policije. Oznaka »Specijalna policija« i zrakoplovni znak nalaze se
iznad gornjeg desnog džepa jakne, košulje i prsluka pripadnika specijalne
policije.

Članak 40.

Posebna oznaka interventne policije
pravokutnog je oblika, dimenzija 13 x 2,5 cm. Na indigoplavoj podlozi zlatnim
koncem je uštikan naziv »INTERVENTNA POLICIJA«.

Posebna oznaka iz stavka 1.
ovoga članka nalazi se iznad gornjeg desnog džepa pripadnika interventne
policije.

Članak 41.

Posebna oznaka Ureda za
osiguranja je metalna značka koja se sastoji od dva koncentrična kruga. U
unutarnjem krugu na plavoj podlozi, bijelim slovima u gornjem dijelu ispisan je
natpis «Ured za osiguranja», ispod kojeg su konture petero ljudi. U vanjskom krugu
na srebrnoj podlozi nalazi se reljef hrvatskog pletera žute boje. Na donjem
dijelu značke nalazi se bijela traka sa srebrnim obrubom traka u kojoj je
plavim slovima sa zlatnim obrubom ispisan naziv »MUP RH«.

Članak 42.

Popis osnovne i dodatne
policijske odore s količinama kojima se zadužuju policijski službenici tiskan
je uz ovu Uredbu i njen je sastavni dio.

7. KAZNENA ODREDBA

Članak 43.

Novčanom kaznom od 3.000,00
do 5.000,00 kuna kaznit će se za prekršaj fizička osoba koja nije policijski
službenik, a nosi policijsku odoru ili dijelove policijske odore s policijskim
oznakama (članak 31.).

8. PRIJELAZNE I ZAVRŠNE ODREDBE

Članak 44.

Ministar unutarnjih poslova propisat će rokove zamjene dijelova
policijske odore u uporabi, koji nisu sukladni odredbama ove Uredbe.

Zamjena policijskih odora iz stavka 1. ovoga članka provest će se
najkasnije do 31. prosinca 2003.

Članak 45.

Danom stupanja na snagu ove Uredbe prestaje važiti Uredba o odorama
Ministarstva unutarnjih poslova (»Narodne novine«, broj 18/96.) i Pravilnik o
odori i znakovlju pripadnika specijalne policije MUP-a RH (»Narodne novine«,
broj 30/95).

Članak 46.

Ova Uredba stupa na snagu osmog dana od dana objave u »Narodnim
novinama«.

Klasa: 210-01/02-01/01
Urbroj: 5030109-02-1
Zagreb, 18. travnja 2002.

Predsjednik
**Ivica Račan,** v. r.

if !supportEmptyParas endif

if !supportEmptyParas endif

if !supportEmptyParas endif

POPIS OSNOVNE I DOPUNSKE
POLICIJSKE ODORE S KOLIČINAMA ZADUŽENJA PO DJELATNIKU

if !supportEmptyParas endif

|  |  |  |
| --- | --- | --- |
| **Red.  br.** | **NAZIV** | **KOLIČINA** |
| if !supportEmptyParas endif | **OSNOVNA POLICIJSKA ODORA** | if !supportEmptyParas endif |
| 1. | ZIMSKA KAPA | 1 |
| 2. | LJETNA KAPA | 1 |
| 3. | ŠEŠIR | 1 |
| 4. | BERETKA | 1 |
| 5. | JAKNA | 2 |
| 6. | ZIMSKE HLAČE | 2 |
| 7. | LJETNE HLAČE | 2 |
| 8. | ZIMSKA SUKNJA | 2 |
| 9. | LJETNA SUKNJA | 2 |
| 10. | KOŽNA JAKNA | 1 |
| 11. | ZIMSKA KOŠULJA | 4 |
| 12. | LJETNA KOŠULJA | 5 |
| 13. | KRAVATA | 2 |
| 14. | PULOVER | 1 |
| 15. | NISKE CIPELE | 1 |
| 16. | VISOKE CIPELE (GLEŽNJAČE | if !supportEmptyParas endif |
| if !supportEmptyParas endif | CRNE BOJE) | 1 |
| 17. | ŽENSKE ČIZME | 1 |
| 18. | BIJELA ZIMSKA KOŠULJA | 1 |
| 19. | BIJELA LJETNA KOŠULJA | 1 |
| 20. | SVEČANA KRAVATA | 1 |
| 21. | MAJICA KRATKIH RUKAVA | 5 |
| 22. | KIŠNI OGRTAČ | 1 |
| 23. | KOMPLET ZA NOŠENJE ORUŽJA | 1 |
| 24. | POTKAPA | 1 |
| 25. | KOŽNE RUKAVICE | 1 |
| 26. | LJETNE ČARAPE | 6 |
| 27. | ZIMSKE ČARAPE | 4 |
| 28. | ŽENSKE ČARAPE | 6 |
| 29. | SLUŽBENA ZNAČKA | 1 |
| 30. | OBILJEŽJA ZVANJA | 4 |
| 31.  if !supportEmptyParas endif | FUNKCIONALNA OZNAKA  ZVANJA | 1 |
| 32. | PIŠTALJKA | 1 |

if !supportEmptyParas endif

if !supportEmptyParas endif

|  |  |  |
| --- | --- | --- |
| **Red.  br.** | **NAZIV** | **KOLIČINA** |
| **DODATNA ODORA INTERVENTNE POLICIJE** | | |
| 2. | JAKNA | 1 |
| 3. | HLAČE | 3 |
| 4. | KOŠULJA KRATKIH RUKAVA | 3+3 |
| 5. | PULOVER | 1 |
| 6. | KOMPLET ZA NOŠENJE ORUŽJA | 1 |
| 7. | PLAVE ČARAPE | 5 |
| 8. | MAJICA KRATKIH RUKAVA | 5 |
| 9. | KOMBINEZON | 1 |
| 10. | VISOKE CIPELE (GLEŽNJAČE) | 1 |
| 11. | ZIMSKA JAKNA S KAPULJAČOM | 1 |
| 12. | PELERINA | 1 |
| 13. | MAJICA DUGIH RUKAVA | if !supportEmptyParas endif |
| if !supportEmptyParas endif | POLUDOLČEVITA | 2 |
| **DODATNA ODORA SPECIJALNE POLICIJE** | | |
| 1. | BERETKA | 1 |
| 2. | JAKNA | 1 |
| 3. | ZIMSKA JAKNA S KAPULJAČOM | 1 |
| 4. | HLAČE (LJETNE I ZIMSKE) | 2+1 |
| 5. | KOŠULJA DUGIH RUKAVA ZA  NOŠENJE PREKO HLAČA   PULOVER | 2  if !supportEmptyParas endif |
| 6. | PELERINA | 1 |
| 7. | KOŠULJA DUGIH RUKAVA | 1 |
| 8. | KOMPLET ZA NOŠENJE ORUŽJA | 2 |
| 9. | VISOKE CIPELE (GLEŽNJAČE) | 1 |
| 10. | KOMBINEZON | 1 |
| 11. | MAJICA KRATKIH RUKAVA | 1 |
| 12. | MAJICA DUGIH RUKAVA  POLUDOLČEVITA | 3 |
| 13. | ČARAPE (LJETNE I ZIMSKE) | 5+5 |

| **SPECIJALISTIČKA ODORA SPECIJALNE POLICIJE** | | |
| 1. | CRNI KOMBINEZON | 1 |
| 2. | CRNA POTKAPA | 1 |
| 3. | CRNE KOŽNE RUKAVICE | if !supportEmptyParas endif |
| if !supportEmptyParas endif | S OJAČANJEM | 1 |
| 4. | BIJELE NAVLAKE | if !supportEmptyParas endif |
| if !supportEmptyParas endif | (ZA ZIMSKE UVJETE) | 1 |

if !supportEmptyParas endif

if !supportEmptyParas endif

|  |  |  |
| --- | --- | --- |
| **Red.  br.** | **NAZIV** | **KOLIČINA** |
| **DODATNA ODORA POMORSKE I RIJEČNE POLICIJE** | | |
| 1. | KAPA SA ŠILTOM | 1+1 |
| 2. | JAKNA | 1 |
| 3. | HLAČE | 1 |
| 4. | KRATKE HLAČE | 1 |
| 5. | MAJICA KRATKIH RUKAVA | 4 |
| 6. | MAJICA DUGIH RUKAVA | 2 |
| 7. | PULOVER | 1 |
| 8. | CIPELE | 1 |
| 9. | PODODIJELO | 1 |
| 10. | KOMBINEZON | 1 |
| 11. | KIŠNI KOMPLET (JAKNA I HLAČE) | 1 |
| **DODATNA ODORA PROMETNE POLICIJE** | | |
| 1. | NAVLAKA ZA KAPU | 2 |
| 2. | BIJELO NARUKAVLJE | 2 |
| 3. | REFLEKTIRAJUĆE NARUKAVLJE | 2 |
| 4. | BIJELE RUKAVICE | 2 |
| 5. | REFLEKTIRAJUĆI PRSLUK | 1 |
| **DODATNA ODORA ZA POLICIJSKE SLUŽBENIKE PROMETNE POLICIJE – MOTORISTE** | | |
| 1. | ZIMSKO MOTORISTIČKO ODIJELO | 1 |
| 2. | LJETNO MOTORISTIČKO ODIJELO | 1 |
| 3. | MOTORISTIČKA KACIGA | 1 |
| 4. | MOTORISTIČKE ČIZME | 1 |
| 5. | MOTORISTIČKE RUKAVICE | 1 |
| 6. | MOTORISTIČKI KIŠNI KOMPLET | 1 |
| 7. | MOTORISTIČKA MAJICA | 2 |
| 8. | MOTORISTIČKA DOLČEVITA | 2 |
| 9. | KOMBINEZON | 1 |
| **DODATNA ODORA ZA POLICIJSKE SLUŽBENIKE PROTUEKSPOZIJSKE ZAŠTITE** | | |
| 1. | KOMBINEZON | 1 |
| 2. | KAPA SA ŠILTOM | 1 |
| 3. | JAKNA | 1 |
| 4. | KIŠNI KOMPLET | 1 |
| **DODATNA ODORA ZA POLICIJSKE SLUŽBENIKE                                  – VODIČE SUŽBENIH PASA** | | |
| 1. | PODODIJELO | 1 |
| 2. | KOMBINEZON | 1 |
| 3. | TERENSKE ČIZME | 1 |

if !supportEmptyParas endif

if !supportEmptyParas endif

|  |  |  |  |
| --- | --- | --- | --- |
| **Red.  br.** | **NAZIV** | **KOLIČINA** | |
| **DODATNA ODORA ZA POLICIJSKE SLUŽBENIKE KRIMINALISTIČKE POLICIJE** | | | |
| 1. | KAPA SA ŠILTOM | 1 | |
| 2. | PRSLUK | 1 | |
| 3. | KOMPLET ZA NOŠENJE ORUŽJA | 1 | |
| 4. | KOMBINEZON | 1 | |
| 5. | PODODIJELO | 1 | |
| 6. | KIŠNI KOMPLET | 1 | |
| 7. | TERENSKE ČIZME | 1 | |
| 8. | GUMENE ČIZME | 1 | |
| 9. | RIBARSKE ČIZME | 1 | |
| **DODATNA ODORA ZA POLICIJSKE SLUŽBENIKE                                             UREDA ZA OSIGURANJE** | | | |
| 1. | KAPA SA ŠILTOM | | 1 |
| 2. | BERETKA | | 1 |
| 3. | JAKNA | | 1 |
| 4. | HLAČE (LJETNE I ZIMSKE) | | 1+1 |
| 5. | KOŠULJA KRATKIH RUKAVA | | 2+2 |
| 6. | ZIMSKA JAKNA S KAPULJAČOM | | 1 |
| 7. | PULOVER | | 1 |
| 8. | MAJICA KRATKIH I DUGIH | | if !supportEmptyParas endif |
| if !supportEmptyParas endif | RUKAVA | | 2+2 |
| 9. | MAJICA KRATKIH RUKAVA | | if !supportEmptyParas endif |
| if !supportEmptyParas endif | (POLO) | | 2 |
| 10. | PLAVE ČARAPE | | 5 |
| 11. | KOMBINEZON | | 1 |
| 12. | KIŠNI KOMPLET | | 1 |
| 13. | VISOKE CIPELE (GLEŽNJAČE) | | 1 |
if !supportMisalignedColumns|  |  |  |  |
endif

if !supportEmptyParas endif

Uredba, NN 42/2002-877
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)